S-6979/2020

Mál þetta, sem dómtekið var í dag, er höfðað með tveimur ákærum á hendur K-kvk-þgf E-kvk-þgf S I-kvk-þgf, kt. [...], [...], [...]. Ífyrri ákæru málsins, útgefinni af lögreglustjóranum á höfuðborgarsvæðinu 20. október 2020 er ákærðu gefin að sök eftirtalin umferðarlagabrot, framin á árinu 2020, með því að hafa:

1. Fimmtudaginn 16. apríl ekið bifreiðinni [...]án þess að hafa ökuskírteini meðferðis og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 175 ng/ml og tetrahýdrókannabínól 1,7 ng/ml) norður Straum í Reykjavík, við N1, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1., sbr. 8. gr. mgr., 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 6. júlí ekið bifreiðinni [...] óhæf til að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml og terahýdrókannabínól 7,7 ng/ml) um Breiðholtsbraut í Reykjavík, við Ögurhvarf, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

örugglega vegna áhrifa ávana- og fíkniefna (í blóði mældist amfetamín 300 ng/ml, kókaín 30 ng/ml og tetrahýdrókannabínól 6,6 ng/ml) um Suðurlandsveg í Reykjavík, við Bugðu, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Í síðari ákæru málsins, útgefinni af sama embætti 11. maí 2021 er ákærðu gefið að sök umferðarlagabrot með því að hafa mánudaginn 11. janúar 2021, ekið bifreiðinni [...] óhæf til að stjórna henni örugglega vegna áhrifa ávana- og fíkniefna( í blóði mældist tetrahýdrókannabínól 2,5 ng/ml og amfetamín 215 ng/ml) um Djúpveg í Ísafjarðarbæ, við Súðavíkurhlíð, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Málin voru sameinuð í þinghaldi 26. maí sl. Ekki var sótt þing af hálfu ákærðu við fyrirtökuna og hafði hún ekki boðað forföll en ákærðu hafði verið skipaður verjandi á fyrri stigum málsins. Á kærðu hafa verið birtar ákærur og fyrirköll og verjandi hennar boðaður til dómþings. Málið verður því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála, enda var þess getið í fyrirköllum að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 13. október 2020, hefur hún í tvígang sætt refsingu vegna aksturs undir áhrifum ávana- og fíkniefna, annars vegar með dómi 26. febrúar 2016 og hins vegar með dómi 2. febrúar 2018. Við ákvörðun refsingar í máli þessu verður því miðað við að ákærða hafi nú í þriðja sinn gerst sek um akstur undir áhrifum ávana- og fíkniefna.

Með hliðsjón af dómvenju, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin 75 dagar.

Með vísan til lagaákvæða í ákæru er ákærða svipt ökurétti ævilangt frá birtingu dómsins að telja.

Ákærða greiði 490.475 krónur í sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf E-kvk-nf S I-kvk-nf, sæti fangelsi í 75 daga.

Ákærða er svipt ökurétti í ævilangt frá birtingu dómsins að telja.

Ákærða greiði 490.475 krónur í sakarkostnað.

A-kvk-nf S-kvk-nf